Διαλυτότητα της σακχαρόζης στο νερό
Επίδραση της θερμοκρασίας στη διαλυτότητας της σακχαρόζης στο νερό.

Στην προσομοίωση αυτή έχετε στη διάθεσή σας στερεή σακχαρόζη, απιοντισμένο νερό, τα απαραίτητα υάλινα όργανα και έναν ηλεκτρονικό ζυγό και θα μελετήσετε τη διαλυτότητα της σακχαρόζης στο νερό. ---------------------- Η διαλυτότητα της ουσίας είναι η μέγιστη μάζα της ουσίας που διαλύεται σε 100 g νερού σε δεδομένες συνθήκες πίεσης και θερμοκρασίας. Η διαλυτότητα εξαρτάται σημαντικά από τη θερμοκρασία. Τα διαλύματα που περιέχουν τη μέγιστη ποσότητα διαλυμένης ουσίας ονομάζονται κορεσμένα διαλύματα. Αντίθετα τα διαλύματα που περιέχουν μικρότερη ποσότητα διαλυμένης ουσίας από τη μέγιστη δυνατή ονομάζονται ακόρεστα. ---------------------- Για να βρείτε τη διαλυτότητα της σακχαρόζης στο νερό προσθέστε σε μια κωνική φιάλη 100 g νερού και μια ποσότητα σακχαρόζης (π.χ. 150 g) μεγαλύτερη από την αναμενόμενη διαλυτότητα (100 150 g/100g νερού) και καθορίστε τη θερμοκρασία του διαλύματος στην επιθυμητή τιμή. Απομακρύνετε την υγρή φάση (κορεσμένο διάλυμα σακχαρόζης) και ζυγίστε το αδιάλυτο στερεό. Η διαφορά 150 g μείον τα g της σακχαρόζης που δε διαλύθηκε (αδιάλυτο στερεό) είναι η ζητούμενη διαλυτότητα στη συγκεκριμένη θερμοκρασία. Μπορείτε να επιλέξετε τα χρησιμοποιημένα όργανα επιλέγοντάς τα και πατώντας το πλήκτρο «Del» και να επαναλάβετε το πείραμα με νέα θερμοκρασία. ΣΗΜΕΙΩΣΗ: Στην προσομοίωση θεωρείται ότι κατά την απομάκρυνση της υγρής φάσης παραμένει ξηρή αδιάλυτη σακχαρόζη. Έτσι δεν απαιτείται, όπως θα έπρεπε, ξήρανσή της. Επίσης η πυκνότητα του νερού θεωρείται ίση με 1 g/mL για κάθε θερμοκρασία. ΠΡΟΣΟΧΗ: Διαβάστε προσεκτικά τις οδηγίες στο εκτυπωμένο φύλλο οδηγιών ή ανοίγοντας το αρχείο «Σακχαρόζη_Οδηγίες.pdf».